kestaSamnNikola / Is-Siġġiewi 910Njo (4 -anġli tiegħi'. Hekk kien isejħilhom iMonsinjur Mikiel Azzopardi, fundatur tad-Dar tal-Providenza. U tassew hekk huma għax imnalla ġietu l-idea li flok ir-Roval Navv Rest Camp jiftaħ ċentru għal persuni b'abbiltajiet differenti, persuni li ġieli nsejħulhom 'inqas ixxurtjati minna' iżda ma' Dun Mikiel sabu tassew xorti. Monsinjur Azzopardi, l-Assistent Ġenerali tal-Azzjoni Kattolika Maltija, kien ilu żmien għaddej b'ħidma għal dawn l-individwi. Niftakru, bosta snin qabel, jagħmel ukoll xandiriet fuq ir- Rediffusion għall-morda u l-ħandikappati (kif kienu jsejħulhom dak iż-żmien). Hekk kif Malta ħadet l-Indipendenza, mill-ewwel beda jitħabat biex fi gżiritna jitwaqqaf ċentru għal nies bi bżonnijiet speċjali, nies li sakemm il-ġenituri tagħhom jew qrabathom kienu għadhom jistgħu jduru bihom, kienu jinżammu d-dar. Nistgħu nobsru, imbagħad, malli nieshom ma jkunux aktar jifilħu jduru bihom jew jiġu nieqsa, x'kien isir minnhomil Il-Monsinjur kien iħobb iżur uħud minnhom fi djarhom u għalhekk kien jaf sew x'inhuma l-ħtiġijiet u l-kundizzjoni tagħhom. Il- ħsieb kien ilu jberren ġo moħħu. Providenza hiamsinisenattaġstorjal il-mezzi tax-xandir tkellem dwar id-diffikultajiet finanzjarji li kienu qed iżommuh milli jwaqqaf dar għal persuni b'diżabilità. Fi ftit ġimgħat il-poplu Malti kkontribwixxa biżżejjed biex Dun Mikiel seta' jagħti bidu għat-twettiq tal-ħolma tiegħu. F'Jannar tal-1967, il-Gvern ta' Malta u Monsinjur Azzopardi ffirmaw il-kuntratt li bih l-art u l-bini tar-Rest Camp għaddew lill-Azzjoni Kattolika. Aktar tard inbeda x-xogħol meħtieġ fuq il-bini li fil-Gwerra kien jagħmel parti mill- kumpless tal-airfield ta' San Niklaw. Sal-1947 dal-bini kien iservi ta' Officers' Mess, jiġifieri s-sala tal-ikel għall-ogħla uffiċjali militari. Wara, l-Officers' Mess u l-art ta' madwarha servew għal bosta snin bħala kamp għall-mistrieħ fejn baħrin Ingliżi kienu jinġiebu minn fuq bċejjeċ tal-gwerra fil-Mediterran għal btala f'Malta, 'il bogħod mill- ġlied u l-maltemp. Ta' min jgħid li f'dak iż-żmien, lejn dawk l-inħawi t'Għar Lapsi, għajr il-bdiewa tal-post ħadd ma seta' jgħaddi jekk mhux bil- permess tal-awtoritajiet militari. Ir-Rest Camp, kif kien magħruf minna s-Siġġiwin, kien għall- baħrin post tassew ta' mistrieħ. Kellhom minn kollox, dak kollu li wieħed jista' jixtieq biex iderri jjaq tal-baħħara: swali tal-logħob u taċ- Il ċinema, funtani bl-ilma jċarċar, trejqiet qalb ġonna b'kull tip ta' pjanti u fjuri, xtieli tal-ward imxebilkin mad-dawra tat-twieqi u l-bibien. Huma stess kienu jieħdu ħsieb il-ġonna u t-trobbija ta' għasafar (l-aktar amorini) miżmumin ; f'guvi kbar għad-dell tas-siġar. Meta t-triq infetħet ukoll għan-nies komuni, konna nissaħħru narawhom aħna u għaddejjin f'tal-linja għal Għar Lapsi. Qajla kienu jiċċaqilqu minn hemm. il-baħrin, għax. ma kienx hemm mezzi ta' trasport għajr ir-roti, fii għalkemm ġieli kienu jiddobbaw lift ma' xi landrover jew trakk tas-servizzi MAGĦŻUL MILL- PROVVIDENZA Ir-Rest Camp fi żmien il-kuntratt bejn : l-awtoritajiet Maltin u Mons. Azzopardi li jmur iwasslilhom ir-rifornimenti. Kultant kienu jinżlu jgħumu Għar Lapsi u xi drabi, filgħaxijiet, kienu jitilgħu bir-roti jqattgħu siegħa żmien is- Siġġiewi. Ġieli fi Pjazza San Nikola nqalgħu wkoll xi inċidenti żgħar meta kienu jidħlu jixorbu l-birra f'xi bar. Iżda bosta żgħażagħ Siġġiwin kienu jfittxu li jagħmlu ħbieb magħhom. Il-baħrin kienu jistidnuhom jaraw xi film fir-Rest Camp stess jew jilagħbu t-table tennis magħhom u erħilhom, imbagħad, jiġu jiftaħru x'raw u kemm ħadu gosti Għall-bidu tas-sittinijiet il-qawwiet militari Ingliżi bdew inaqqsu mill-qagħdiet tagħhom f'Malta. Ir-Rest Camp kien minn tal-ewwel li ntlaqat minn dan. Meta r-Rest Camp għadda f'idejn l-awtoritajiet Maltin, Dun Mikiel malajr intebaħ kemm dan il-post kien ideali għall-ħsieb li kellu f'moħħu: qrib l-abitat, imma fl-istess ħin għall-kwiet u fuq kollox kien fih binja ġmielha. Bil-għajnuna tal-Arċisqof Mikiel Gonzi, Monsinjur Azzopardi għamel it-tibdil u t-tiswijiet meħtieġa biex il-post seta' jilqa' l-ewwel residenti. L-ewwel li daħlu fih kienu s-sorijiet ta' Santa Giovanna Antida — kongregazzjoni mogħtija għall-opri ta' karità ma' nies li jsibu ruħhom f'ċirkustanzi diffiċli. Is-sorijiet kellhom bosta voluntieri jgħinuhom fix-xogħol tagħhom. Xahar wara, id-Dar tal- Providenza, imsejħa fil-bidu Villa Mons. Gonzi, laqgħet fiha l-ewwel tliet persuni b'diżabilità; kienet mgħammra b'kull mhu meħtieġ għall- kumdità tal-'anġli' ta' Dun Mikiel li sa minn qabel fetħet ried li jkunu integrati fis-soċjetà. Minkejja d-diffikultajiet tal-bidu, l-opra kienet suċċess kbir. Is-Siġġiwin sa mill-bidu nett rabtu qalbhom magħha; ir-Rest Camp, minn strument b'rabta mal-gwerra, issa ġie trasformat f'dar mibnija fuq ir-rieda t'Alla biex tagħti kenn u tama ġdida lil dawn in-nies 'inqas-ixxurtjati'l Niftakar lil Monsinjur Azzopardi jgħid, waqt funzjoni fil-knisja parrokkjali tagħna, illi ma tistax ma temminx fil-Providenza Divina għax il-mezzi ma naqsu qatt minkejja li d-Dar tiddependi mill- għotjiet tal-poplu. Darba, fil-programm tal-festa tagħna, Dun Mikiel kiteb hekk: 'Din id-dar hi monument ħaj tal-kobor bla qies tal-Providenza tAlla, xhieda ta' kemm il-Mulej huwa twajjeb u ħanin ma' kull min jeħtieg għajnuna' (Is-Siġġiewi -— Ġunju 1978). Il-Maltin, ewlenin fosthom is- Siġġiwin, dejjem ikkonkorrew bi ħġarhom biex l-inizjattiva ta' Dun Mikiel tikber u tixxettel ma' kull festa li tiġi: jekk inhu Milied, Għid jew San Nikolal It-tined taż-żingu li kienu parti mir-Rest Camp tneħħew u flokhom telgħu żewġ vilel oħra: Villa Papa Giovanni u Villa Papa Luciani. In-numru ta' residenti kulma jmur kien dejjem jiżdied; f'inqas minn ħames snin tela' għal aktar minn mija. Villa Monsinjur Gonzi twaqqgħet, inbniet mill-ġdid u għoliet b'sular ieħor. Mnejn ġew il-flus7 Id-Dar tal-Providenza iżżomm l-aktar b'għotjiet ta' benefiċenza. Bosta għaqdiet minn Malta kollha matul is-sena kienu, u għadhom, jorganizzaw attivitajiet għall-ġbir ta' fondi. Fost dawn ewlenija u strumentali kienet l-Għaqda Wirt is-Siġġiewi li fl-1976, għall-Milied, nidiet il-kampanja 'Holqa ta' Ferħ'. B'hekk qajmet kuxjenza dwar il-ħtiġijiet tad-Dar tal-Providenza. Fl-1992 l-Għaqda xandret din l-inizjattiva fuq 'Radju għall-Providenza', l-ewwel radju għal komunità lokali li xandar f'pajjiżna. Il-kampanja 'Holqa ta' Ferħ' baqgħet issir kull sena sakemm damet imwaqqfa l-Għaqda; l-appelli tagħha dejjem intlaqgħu tajjeb ħafna għax quddiem sitwazzjoni bħal tad-Dar tal-Providenza, il-Maltin ma jdawrux wiċċhom. Barra minn hekk is-Siġġiwin, kull l-aħħar tas-sena, għadhom sal-lum jinġabru l-knisja u qabel it-Te Deum jikkontribwixxu bil- qalb f'ġabra oħra għal tal-Providenza. Monsinjur Mikiel Azzopardi kien dejjem jisħaq li 'l-Mulej xtaq jorbot id-Dar tal-Providenza mas-Siġġiewi għax għaraf il-qalb ġeneruża tas-Siġġiwin' Niftakar xi tnax-il sena ilu fl-okkażjoni tal- ġemellaġġ tas-Siġġiewi ma' Vittoria, is-sindku ta' Vittoria Dott. Francesco Aiello u d-delegazzjoni tiegħu bilkemm setgħu jemmnu li kumpless hekk avanzat sar, tista' tgħid kollu kemm hu, u huwa miżmum bil-ġenerożità tal-Maltin. U għandhom raġun, meta wieħed joqgħod jaħseb kemm hu attrezzat, kemm impjegati (u voluntiera) jagħtu sehemhom biex id-Dar tal-Providenza u r-residenti tagħha huma miżmumin hekk tajjebl Id-donazzjonijiet ma jonqsu qatt matul is- sena. Għas-Siġġiewi dawn l-aħħar ħamsin sena kienu snin ta' impenn li aħna għarafna nilqgħu b'sens ta' responsabbiltà. Ir-residenti tad-Dar tal-Providenza saru ħaġa waħda mal-familja Siġġiwija. Bix-xieraq, hux, għax San Nikola hekk għamel f'ħajtu. Hajr lil Fr Martin Micallef għar-ritratti u għall-informazzjoni siewja parzjalment ibbażata fuq il-website tad-Dar tal-Providenza.